钦定古今图书集成/历象汇编/庶征典/第006卷 > 《史记》
## 钦定古今图书集成/历象汇编/庶征典/第006卷 > 《史记》

### 天官书〈天官虽皆庶征中事今专言星者入星辰专言云者入云气占皆不入总部〉若雾非雾

〈注〉索隐曰：雾音如字，一音蒙，又亡遘反。《尔雅》云：“天气下地不应曰雾。”言蒙昧不明也。

“衣冠而不濡，见则其域被甲而趋天。”“雷电虾虹，辟历
夜明者，阳气之动者也，春夏则发，秋冬则藏，故候者
无不司之，天开县物。”

《孟康》曰：“谓天裂而见物象，天开示县象。”

《地动坼绝》。

正义曰：《赵世家》：“幽缪王迁五年，代地动，自乐徐以西北至平阴，台屋墙垣大半坏，地坼东西北三十步。”

山崩及徙，川塞谿垘。

徐广曰：“土雍曰垘。音服。” 骃案：孟康曰：“谿，谷也。垘，崩也。” 苏林曰：“垘，流也。”

“水澹泽竭，地长见象。城郭门闾，闺臬枯槁；宫庙邸第，
人民所次。谣俗车服，观民饮食；五谷草木，观其所属；
仓府厩库，四通之路；六畜禽兽，所产去就；鱼鳖鸟鼠，
观其所处。鬼哭若呼，其人逢俉。”化言，诚然。

俉，迎也。伯庄曰：音五故反。《索隐》曰：逢俉，谓相逢而惊也。俉亦作迕，音同。化当为讹，字之误耳。

凡候岁美恶，谨候岁始。岁始或冬至日，产气始萌。腊
明日，人众卒岁，一会饮食，发阳气，故曰“初岁。”正月旦，
王者岁首。立春日，四时之卒始也。

《索隐》曰：“谓立春日是去年四时之终，卒今年之始也。”

“《四》始”者，候之日。

正义曰：谓正月旦，岁之始，时之始，日之始，月之始，故云“四始。” 言以四时之日候岁吉凶也。

而汉魏鲜

《孟康》曰：“人姓名作《占𠋫》者。”

《集》“腊明正月旦，决八风，风从南方来，大旱。西南小旱，
西方有兵，西北戎菽为”

孟康曰：“戎菽，胡豆也。为成也。” 索隐曰：韦昭云“戎菽，大豆也。” 又郭璞注《尔雅》亦云胡豆，与孟康同。

《徐广》曰：一无“此上” 两字。

趣兵：

《索隐》曰：“趣音促。谓风从西北来，则戎菽成，而又有小雨，则其国趣兵起也。”

北方为中岁，东北为上岁。

韦昭曰岁大穰

东方大水，东南民有疾疫，岁恶，故八风各与其冲对
课，“多者为胜，多胜少，久胜亟，疾胜徐。旦至食为麦，食
至日昳为稷，昳至𫗦为黍，𫗦至下𫗦为菽，下𫗦至日
入为麻。”欲终日，有雨有云，有风有日。

《正义》曰：“正月旦，欲其终一日有风有日，则一岁之中无灾害也。”

日，当其时者，深而多实，无云有风；日，当其时，浅而多
实，有云，风无日。当其时，深而少实，有日无云，不风，当
其时者，稼有败。如食顷小败，熟五斗米顷，大败，则风
复起，有云，其稼复起。各以其时，用云色占种其所宜，
其雨雪若寒，岁恶。是日光明，听都邑人民之声。声宫，
则岁善吉；商，则有兵；征，旱；羽，水；角，岁恶。或从正月旦，
比数雨。

《索隐》曰：比音鼻律反。数音疏举反。谓以比数日，以候一岁之雨，以知丰穰也。

《率》食日一升，至七升而极。

孟康曰：“月一日雨，民有一升之食；二日雨，民有二升之食；如此至七日。”

“过之不占”，数至十二日，日直其月，占水旱。

《孟康》曰：“月一日雨，正月水。”

为其环城千里内占，则其为天下候竟正月。

孟康曰：“月三十日周天，历二十八宿，然后可占天下。” 《正义》曰：“按月列宿，日、风、云有变，占其国，并太岁所在，则知其岁丰稔、水、旱、饥馑也。”

月所离列宿：

《索隐》曰：韦昭云：“离历也。”

日，风云占其国，然必察太岁所在。在金，穰；水，毁；木，饥；
火，旱。此其大经也。正月上甲，风从东方，宜蚕；风从西
方，若旦，黄云恶。冬至短极，县土炭。

孟康曰：“先冬至三日，县土炭于衡两端，轻重适均。冬至日阳气至则炭重，夏至日阴气至则土重。” 晋灼曰：“蔡邕《律历记》，候锺律权土炭，冬至阳气应黄锺通，土炭轻而衡仰；夏至阴气应蕤宾通，土炭重而衡低。进退先后，五日之中。”

《炭动》鹿解角兰根出，泉水跃。略以知日至，要决晷景。
岁星所在，五谷逢昌。其对为冲，岁乃有殃。

《正义》曰：言晷景岁星行不失次，则无灾异，五谷逢其昌盛。若晷景岁星行而失舍，有所冲，则岁乃有殃祸灾变也。